
Ministru kabineta rīkojums Nr. 735
Rīgā 2022. gada 20. oktobrī (prot. Nr. 53 55. §)
Par apropriācijas pārdali
· 1. Atļaut Iekšlietu ministrijai pārdalīt finansējumu 378 021 euro apmērā, tajā skaitā:
· 1.1. no budžeta apakšprogrammas 02.03.00 "Vienotās sakaru un informācijas sistēmu uzturēšana un vadība" 46 000 euro apmērā no finansējuma, kas paredzēts atlīdzībai, uz budžeta programmu 97.00.00 "Nozaru vadība un politikas plānošana" 46 000 euro apmērā, lai nodrošinātu veselības apdrošināšanas izdevumu segšanu, atlaišanas (atvaļināšanas) pabalstu un atlīdzības par neizmantoto atvaļinājumu izmaksu;
· 1.2. budžeta apakšprogrammā 06.01.00 "Valsts policija" samazināt finansējumu ilgtermiņa saistību pasākumam "Transportlīdzekļu noma" 175 325 euro apmērā un finansējumu, kas paredzēts Valsts policijas nodrošinājumam ar nepieciešamajiem transportlīdzekļiem, 76 590 euro apmērā un palielināt finansējumu 251 915 euro apmērā atlīdzībai, lai nodrošinātu veselības apdrošināšanas izdevumu segšanu;
· 1.3. budžeta apakšprogrammā 11.01.00 "Pilsonības un migrācijas lietu pārvalde" samazināt finansējumu 12 498 euro apmērā iemaksām starptautiskajās institūcijās un palielināt finansējumu 12 498 euro apmērā, lai sniegtu materiālo palīdzību repatriantiem;
· 1.4. budžeta apakšprogrammā 40.02.00 "Nekustamais īpašums un centralizētais iepirkums" samazināt finansējumu 67 608 euro apmērā, kas paredzēts transportlīdzekļu un tehnoloģisko iekārtu iegādei, un palielināt finansējumu 67 608 euro apmērā, lai nodrošinātu Valsts policijas vajadzībām nepieciešamo telpu Satiksmes ielā 2A un Atmodas ielā 19, Jelgavā, nomas maksas un apsaimniekošanas izdevumu segšanu.  
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

